Държавен вестник, бр. 6, 2011 г., стр. 81

БРОЙ  6	
Д Ъ Р Ж А В Е Н  В Е С Т Н И К 	
СТР.  81  
26. „Метални конструкции“ са метални части 
на защитавания обект, които могат да създадат 
път на тока на мълнията, като тръбопроводи, 
стълбища, направляващи релси на елеватори и 
асансьори, пилони, вентилационни и отоплител­
ни тръби и тръби на климатична инсталация, 
непрекъсната стоманена арматура и др.
27. „Мълниезащитна зона“ (абревиатурата на 
английски език е LPZ) е зона, в която електро­
магнитната окръжаваща среда е определена, при 
това границите на мълниезащитната зона не 
са непременно физическите граници, например 
стени, под или таван.
28. „Изравняване на потенциалите за мъл­
ниезащита“ е взаимно свързване на метални 
части на мълниезащитната уредба чрез ди­
ректни връзки или чрез устройства за защита 
от пренапрежения с цел намаляване на раз­
ликите в потенциалите, предизвикани от тока 
на мълнията.
29. „Магнитен екран“ е затворена метал­
на мрежа или непрекъснат екран, обхващащ 
защитавания обект или част от него, с цел 
намаляване на отказите в захранващите и ин­
формационните мрежи.
30. „Безопасно разстояние“ е минималното 
разстояние между две токопроводими части в 
рамките на защитавания обект, при което няма 
опасно образуване на искри.
31. „Разделително разстояние“ е разстоянието 
между две токопроводими части, при което 
не може да настъпи опасно искрообразуване.
32. „Устройство за защита от пренапреже­
ния“ (абревиатурата на английски език е SPD) 
е устройство, предназначено да ограничава 
преходните пренапрежения и да отклонява 
импулсните токове на претоварване между две 
части, като искров разрядник, арестер.
33. „Ниво на мълниезащита“ (означението 
на английски език NP) е способ за изразяване 
на ефективността на мълниезащитните уредби 
съобразно вероятността проектните минимални 
и максимални стойности на параметрите на 
тока на мълния да не бъдат надхвърлени при 
естествено възникващи мълнии. Нивата на 
мълниезащита се означават с римски цифри 
от I до IV.
34. „Клас на мълниезащитна уредба“ е способ 
за класифициране на мълниезащитните уредби 
според нивото на мълниезащита, за което са 
проектирани. Означенията на класовете са 
както на нивата на мълниезащита.
35. „Електрозахранваща мрежа“ е мрежа, 
включваща компоненти със захранване ниско 
напрежение, а в някои случаи и електронни 
компоненти.
36. „Електронна мрежа“ е мрежа, включ­
ваща чувствителни електронни компоненти, 
като комуникационно оборудване, компютри, 
контролно-измервателни прибори, радиосисте­
ми, електронни захранващи устройства и др.
37. „Комуникационна мрежа“ е мрежа, пред­
назначена за комуникация между оборудване, 
което може да е разположено в отделни сгради 
и външни съоръжения, например телефонни 
линии, линии за обмен на данни.
38. „Отказ на електрозахранващи, електронни 
и комуникационни мрежи“ е трайно повреждане 
на електрически, електронни и комуникацион­
ни мрежи, дължащо се на електромагнитните 
ефекти на мълния.
39. „Мрежи за обществени услуги“ са мрежи, 
които осъществяват физически връзки между:
а) трансформаторен пост и сграда на потре­
бител – за електрозахранваща мрежа;
б) сграда за телекомуникация и сграда на 
потребител или между две сгради на потреби­
тели – за комуникационна мрежа;
в) сграда за телекомуникация или сграда 
на потребител и разпределителен възел, или 
между два разпределителни възела – за кому­
никационна мрежа;
40. „Сгради и външни съоръжения, опасни 
за околната среда“ са сгради и външни съо­
ръжения, които могат да излъчат биологични, 
химични или радиоактивни емисии вследствие 
на попадение на мълния.
ПРЕХОДНИ И ЗАКЛЮЧИТЕЛНИ 
РАЗПОРЕДБИ
§ 2. Наредбата се издава на основание § 18, 
ал. 1 от заключителните разпоредби във връз­
ка с чл. 169, ал. 1 от Закона за устройство на 
територията.
§ 3. Наредбата отменя Наредба № 8 от 
2004 г. за мълниезащитата на сгради, външни 
съоръжения и открити пространства (обн., ДВ, 
бр. 6 от 2005 г.; изм., бр. 35 от 2010 г.).
§ 4. (1) Започналите производства по одо­
бряване на инвестиционни проекти и издаване 
на разрешение за строеж се довършват по 
досегашния ред.
(2) За започнато производство по одобряване 
на инвестиционен проект и издаване на раз­
решение за строеж се счита датата на внасяне 
на инвестиционния проект за одобряване от 
компетентния орган.
§ 5. Наредбата е преминала процедурата за 
обмен на информация в областта на техниче­
ските регламенти по реда на Постановление 
№ 165 на Министерския съвет от 2004 г. за 
организацията и координацията на обмена на 
информация за технически регламенти и пра­
вила за услуги на информационното общество 
и за установяване на процедурите, свързани с 
предлагането на някои национални техниче­
ски правила за продукти, законно предлага­
ни на българския пазар (обн., ДВ, бр. 64 от 
2004 г.; посл. изм., бр. 48 от 2009 г.), с което 
е въведена Директива 98/34/ЕС, изменена с 
Директива 98/48/ЕС.
Министър: Р. Плевнелиев